Charles Richet

Charles Robert Richet (25. elokuuta 1850 Pariisi – 4. joulukuuta 1935 Pariisi) oli ranskalainen Collège de Francessa työskennellyt fysiologi, joka on tunnettu työstään immunologian parissa. Richet sai vuonna 1913 Nobelin lääketieteen palkinnon anafylaksian eli äkillisen ja hengenvaarallisen allergisen reaktion tutkimuksista. Tutkimuksessaan hän injektoi ankeriaan verta koiriin ja löysi siten äkillisen allergiareaktion. 

Immunologian lisäksi Richet oli kiinnostunut muun muassa yliluonnollisista ilmiöistä, pasifismista, ilmailusta ja rodunjalostuksesta. Hän harjoitti spiritualismia ja paranormaalien ilmiöiden tutkimusta. Hänen sanotaan nimenneen ektoplasman, jolla tarkoitetaan ainetta, jota syntyy henkimaailman materialisoituessa.

Richet käytti kaunokirjailijana nimeä Charles Épheyre.Richet Charles, Bibliotheque nationale de France, 17.10.2022, viitattu 12.10.2025 

 Tuotantoa verkossa 



 Lähteet 

 Aiheesta muualla 

Luokka:Ranskalaiset lääkärit
Luokka:Ranskan tiedeakatemian jäsenet
Luokka:Nobelin fysiologian tai lääketieteen palkinnon saajat
Luokka:Vuonna 1850 syntyneet
Luokka:Vuonna 1935 kuolleet